CELEX: 32019D1998
Language: lv
Date: 2019-11-28 00:00:00
Title: Komisijas Īstenošanas lēmums (ES) 2019/1998 (2019. gada 28. novevembris), ar kuru attiecībā uz periodu, kādā piemēro dzīvnieku veselības aizsardzības pasākumus, kas sakarā ar sēnīti Batrachochytrium salamandrivorans noteikti attiecībā uz salamandrām, groza Īstenošanas lēmumu (ES) 2018/320 (izziņots ar dokumenta numuru C(2019) 8551) (Dokuments attiecas uz EEZ)

2.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 310/35
               
            
         KOMISIJAS ĪSTENOŠANAS LĒMUMS (ES) 2019/1998
         (2019. gada 28. novevembris),
         ar kuru attiecībā uz periodu, kādā piemēro dzīvnieku veselības aizsardzības pasākumus, kas sakarā ar sēnīti Batrachochytrium salamandrivorans noteikti attiecībā uz salamandrām, groza Īstenošanas lēmumu (ES) 2018/320
         (izziņots ar dokumenta numuru C(2019) 8551)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
         ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (2), un jo īpaši tās 18. panta 7. punktu,
         tā kā:
         
                     (1)
                  
                  
                     Komisijas Īstenošanas lēmums (ES) 2018/320 (3) noteica konkrētus dzīvnieku veselības aizsardzības pasākumus, kas sakarā ar sēnīti Batrachochytrium salamandrivorans (Bsal) piemērojami Savienības iekšējā tirdzniecībā ar salamandrām un šādu dzīvnieku ievešanai Savienībā. Īstenošanas lēmums (ES) 2018/320 ir piemērojams līdz 2019. gada 31. decembrim.
                  
               
                     (2)
                  
                  
                     Vairākas dalībvalstis un ieinteresētās personas informēja Komisiju par savu ierobežoto pieredzi Īstenošanas lēmuma (ES) 2018/320 praktiskajā īstenošanā un par to, ka līdz šim kompetentās iestādes ir turējušas karantīnā un sertificējušas tikai dažus salamandru sūtījumus.
                  
               
                     (3)
                  
                  
                     Turklāt vairāki neseni zinātniskie un epidemioloģiskie konstatējumi ir uzlabojuši pašreizējās zināšanas par vairākiem ar Bsal saistītiem aspektiem, kā arī apstiprinājuši, ka vairākās Āzijas valstīs Bsal ir endēmiska sēnīte, un tā parādījusies arī Spānijā.
                  
               
                     (4)
                  
                  
                     Tomēr joprojām trūkst būtisku zināšanu par tās raksturu un diagnozēm. Konkrētāk, šie panākumi pagaidām vēl nav ļāvuši precīzāk noteikt šīs sēnītes klātbūtnes ģeogrāfiskās robežas lielākajā daļā valstu, kā arī nav panākuši ne tās diagnosticēšanas metožu uzlabošanu, ne arī iespējamos pasākumus, kas jāpiemēro, lai mazinātu risku, ka tā varētu izplatīties ar tirgotajiem sūtījumiem.
                  
               
                     (5)
                  
                  
                     Tāpēc Īstenošanas lēmumā (ES) 2018/320 paredzētajiem sīki izstrādātajiem dzīvnieku veselības aizsardzības pasākumiem būtu jāpaliek nemainīgiem.
                  
               
                     (6)
                  
                  
                     Eiropas Parlamenta un Padomes Regula (ES) 2016/429 (4) konsolidē tiesisko regulējumu attiecībā uz kopēju Savienības dzīvnieku veselības politiku, izmantojot vienotu, vienkāršotu un elastīgu tiesisko regulējumu dzīvnieku veselības jomā. Tā jo īpaši paredz aizsardzības pasākumus dzīvnieku slimību gadījumā. Minēto regulu sāks piemērot no 2021. gada 21. aprīļa.
                  
               
                     (7)
                  
                  
                     Tāpēc Īstenošanas lēmuma (ES) 2018/320 piemērošana būtu jāpagarina līdz dienai, kad sāks piemērot minēto regulu.
                  
               
                     (8)
                  
                  
                     Tāpēc Īstenošanas lēmums (ES) 2018/320 būtu attiecīgi jāgroza.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2018/320 11. pantu aizstāj ar šādu:
            
               
                  “11. pants
                  
                  Piemērojamība
                  Šo lēmumu piemēro līdz 2021. gada 20. aprīlim.”
               
            
         
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 28. novembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 224, 18.8.1990., 29. lpp.
         
         
            (2)  OV L 268, 24.9.1991., 56. lpp.
         
         
            (3)  Komisijas 2018. gada 28. februāra Īstenošanas lēmums (ES) 2018/320 par konkrētiem dzīvnieku veselības aizsardzības pasākumiem, kas sakarā ar sēnīti Batrachochytrium salamandrivorans piemērojami Savienības iekšējā tirdzniecībā ar salamandrām un šādu dzīvnieku ievešanai Savienībā (OV L 62, 5.3.2018., 18. lpp.).
         
            (4)  Eiropas Parlamenta un Padomes 2016. gada 9. marta Regula (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 84, 31.3.2016., 1. lpp.).